Parlamentul  României

Camera Deputaţilor

Comisia pentru muncă şi protecţie socială















Nr.27/674















5 decembrie 2006
RAPORT  SUPLIMENTAR
asupra proiectului de Lege pentru aprobarea Ordonanţei de urgenţă a Guvernului nr.148/2005 privind susţinerea familiei în vederea creşterii copilului
1. În temeiul art.70 din Regulamentul Camerei Deputaţilor, republicat, proiectul de Lege pentru aprobarea Ordonanţei de urgenţă a Guvernului nr.148/2005 privind susţinerea familiei în vederea creşterii copilului a fost retrimis Comisiei pentru muncă şi protecţie socială în vederea întocmirii unui raport suplimentar, cu adresa nr. PL.X 669/2005 din 29 noiembrie 2006.

2. Proiectul de lege face parte din categoria legilor organice, conform prevederilor art.73 alin.(3) lit.p) din Constituţia României, republicată.

3. La lucrările comisiei au fost prezenţi 15 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.

4. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat.


Menţionăm că plenul Camerei Deputaţilor a hotărât, în şedinţa din 29 noiembrie 2006, retrimiterea la comisie a art.18, în vederea corelării cu alte acte normative speciale aflate în vigoare.

În urma dezbaterilor în şedinţa din 29 noiembrie 2006, Comisia propune admiterea cu modificări a acestui articol, după cum urmează:
I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3
	4

	1
	Art.18. - (1) Perioada în care o persoană beneficiază de drepturile prevăzute la art.1, respectiv la art.2, constituie perioadă asimilată stagiului de cotizare în vederea stabilirii drepturilor prevăzute de Legea nr.19/2000, cu modificările şi completările ulterioare. 

(2) În vederea determinării punctajului anual necesar stabilirii drepturilor de pensie în sistemul public, pentru perioadele asimilate stagiului de cotizare în condiţiile prevăzute la alin.(1) se aplică prevederile art.78 alin.(5) lit.b) din Legea nr.19/2000, cu modificările şi completările ulterioare. 

(3) Prevederile alin.(2) se aplică şi persoanelor care beneficiază de perioadele asimilate prevăzute la alin.(1) şi care, în acelaşi timp, se află în situaţiile prevăzute la art.38 alin.(1) din Legea nr.19/2000, cu modificările şi completările ulterioare.

(4) În situaţia persoanelor care, în perioada 1 aprilie 2001 - 1 ianuarie 2006, au beneficiat de concediu şi de indemnizaţie pentru creşterea copilului în condiţiile reglementate de Legea nr.19/2000, cu modificările şi completările ulterioare, la determinarea punctajului anual se utilizează cuantumul indemnizaţiei acordate în perioadele respective. 


	Nemodificat
	Alin.(1) - (4) nemodificate
	

	2
	__
	__
	13. La articolul 18, după alineatul (4) se introduc trei alineate noi, alin.(5), (6) şi (7), cu următorul cuprins:

„(5) Perioada în care o persoană beneficiază de drepturile prevăzute la art.1, respectiv art.2, constituie perioadă asimilată stagiului de cotizare în vederea stabilirii indemnizaţiilor de asigurări sociale de sănătate prevăzute de Ordonanţa de urgenţă a Guvernului nr.158/2005, aprobată prin Legea nr.399/2006.

(6) În situaţia prevăzută la alin.(5), la stabilirea cuantumului indemnizaţiilor de asigurări sociale de sănătate se ia în calcul salariul de bază minim brut pe ţară garantat în plată din perioada respectivă.
(7) Perioada concediului pentru creşterea copilului în vârstă de până la 2 ani sau de până la 3 ani în cazul copilului cu handicap constituie vechime în muncă şi în serviciu, care se are în vedere la stabilirea drepturilor ce se acordă în raport cu aceasta.”
Autori: d-nii deputaţi Stelian Duţu şi Karoly Kerekes

	În lipsa acestor precizări, persoanele care beneficiază de indemnizaţie pentru creşterea copilului, stabilită în temeiul dispoziţiilor O.U.G. nr.148/2005, nu ar putea să beneficieze, după data de 1 ianuarie 2006, de concedii şi indemnizaţii de asigurări de sănătate, conform prevederilor O.U.G. nr.158/2005.

La art.8 din O.U.G. nr.158/2005 este reglementată doar situaţia persoanelor care au beneficiat de indemnizaţie pentru creşterea copilului până la data de 1 ianuarie 2006, întrucât a existat un decalaj între promovarea şi apariţia celor două acte normative, la momentul adoptării OUG nr.148/2005 neputându-se face referire la OUG nr.158/2005.

Pentru corelare cu prevederile altor acte normative aflate în vigoare (Ordonanţa Guvernului nr.56/2006 pentru modificarea şi completarea Legii nr.138/1999 privind salarizarea şi alte drepturi ale personalului militar din instituţiile publice de apărare naţională, ordine publică şi siguranţă naţională, precum şi acordarea unor drepturi salariale personalului civil din aceste instituţii, etc.).

